160 P. HOFSTEDE DE GROOT 



imperare studebit , sed earn animare , adjuvare , sustentare , amicam et 

 sororem , ejusdem Dei filiam. 



Futura est haec rerum conditio; nam mentiri aut vana promittere nequit 

 natura ipsa nostra Deusque illius naturae auctor rerumque omnium guber- 

 nator. Sed ab hominibus pendet, Deo aut obsequentibus aut resistentibus, 

 vel quamdiu adhuc sit futura , vel quam 'prope adsit praesens. A nobis 

 etiam pendet, Viri Juvenesque eruditi, Nederlandi, Aequales ! Nos judi- 

 cabit posteritas , an in hac nostrae aetatis luce et libertate , temporum 

 priorum experientia edocti, nihil effecerimus firmius, certius, rectius, 

 quodque temporum vicissitudines melius perferre possit, quam quod Con- 

 stantini aetas vel Lutheri nobis reliquit. In dogmatum, in orthodoxiae, 

 in rituum, in hierarchiae studio bis disparuit fulgida diei splendidi aurora, 

 cujus ortum coelicolae gratulabantur laeti. Caveamus, quatenus a nobis 

 pendet, ne tertium accidat idem, ne de nobis majori etiam jure , quam 

 nos de proavis, querantur poster! , de nobis, tardis, languidis, meticulosis , 

 etiam queramur aliquando in vita altera nos ipsi. 



Jubet hujus diei ratio , ut de Academiae , me Rectore , fatis aliqua 

 adjiciam. At, quod laeti est augurii, pauca modo habeo. Neque enim, 

 quod rarissime , si unquam , accidit , vel aliud quid luctuosi affuit , vel 

 unum e Curatoribus, Professoribus , Studiosis morte amisimus. 



Familiae etiam regiae nulluin accidisse malum , impense gaudemus. 

 Viget floretque Rex, eodem, quo anno superiore in hac nostra urbe, 

 nunc exceptus honore et amore in aliis patriae regionibus; quin et eo 

 semper majori, quo magis sese ostendisse habetur stirpe Arausiaca nobili 

 majoribusque inclytis dignus. 



Regnet diu adhuc Princeps integer, boni studiosus, literarum artiumque 

 fautor, aureamque illam redire faciat Musarum aetatem, quae, ipsius 

 proavo Frederico Henrico Gubernatore, in his regionibus florebat. 



